พิกัดภูมิศาสตร์: 37°33′57″N 126°56′19″E﻿ / ﻿37.56583°N 126.93861°E﻿ / 37.56583; 126.93861

**มหาวิทยาลัยทงกุก** (เกาหลี: 동국대학교; อังกฤษ: Dongguk University) เป็นมหาวิทยาลัยเอกชนสหศึกษาในประเทศเกาหลีใต้ ซึ่งดำเนินการเรียนการสอนอยู่ ณ วิทยาเขตโซล ในมหานครคย็องจู จังหวัดคย็องซังเหนือ และในลอสแอนเจลิส สหรัฐอเมริกา นอกจากนี้ ยังมีการดำเนินงานด้านโรงพยาบาลในเครือทั้งสองแห่ง แบบแพทย์แผนตะวันตก กับแบบแพทย์แผนตะวันออกอีกสี่แห่ง ซึ่งรวมถึงการศึกษาแพทย์เกาหลีแผนโบราณ

สถานที่ตั้ง
-----------

มหาวิทยาลัยทงกุกตั้งอยู่ในจุงกู ที่โซล ทางตอนเหนือของภูเขานัมซาน โดยอาคารส่วนบนของมหาวิทยาลัยได้มีการเชื่อมต่อโดยตรงสู่เส้นทางเดินของสวนนัมซานใช้เวลาเดินขึ้นประมาณ 5-10 นาที เมื่อมองจากบริเวณภายในมหาวิทยาลัยสามารถเห็นหอคอยโซลทาวเวอร์และภูเขานัมซานได้อย่างชัดเจน โดยเฉพาะในเวลาตอนกลางคืนจะเห็นหอคอยโซลทาวเวอร์มีความสวยงามอย่างยิ่ง

ทางเข้าหลักของมหาวิทยาลัยเขตโซลอยู่ที่สถานีมหาวิทยาลัยทงกุก ซึ่งเป็นจุดตัดของสายรถไฟใต้ดินโซล 3 และ 4 ในขณะที่สถานีชุงมูโรอยู่ใกล้กับทางเข้าด้านหลัง

ประวัติ
-------

สถานศึกษาแห่งนี้ก่อตั้งขึ้นใน ค.ศ. 1906 ด้วยความต้องการที่จะเผยแผ่ศาสนาตามคำสั่งโชกเย ซึ่งทงกุกเป็นหนึ่งในมหาวิทยาลัยในเครือพุทธศาสนาเพียงไม่กี่แห่งในโลก

มหาวิทยาลัยแห่งนี้ในช่วงแรกเริ่มคือโรงเรียนมย็องจิน (명진학교) เมื่อวันที่ 8 พฤษภาคม ค.ศ. 1906 และได้ปิดตัวลงเมื่อรัฐบาลญี่ปุ่นเข้ายึดครองตั้งแต่ ค.ศ. 1922 ถึง 1928, ภายหลังจากเหตุจลาจลซัมอิลอุนดง และอีกครั้งใน ค.ศ. 1944 ในความสัมพันธ์กับเหตุการณ์ปั่นป่วนช่วงการสิ้นสุดของสงครามโลกครั้งที่สอง สถานศึกษาแห่งนี้เป็นสถาบันแห่งแรกในสาธารณรัฐเกาหลีที่ได้รับสถานะเป็นมหาวิทยาลัยในความหมายแบบตะวันตก โดยกำหนดให้เป็นมหาวิทยาลัยใน ค.ศ. 1953 และได้มีการเปิดการศึกษาในระดับปริญญาโทขึ้นพร้อมกัน ในช่วงที่เกิดสงครามเกาหลี ได้มีการจัดชั้นเรียนขึ้นที่ปูซาน แต่ก็ได้ย้ายไปโซลอีกครั้งใน ค.ศ. 1953 และใน ค.ศ. 1959 ได้เริ่มมีระบบออกอากาศมหาวิทยาลัยทงกุกขึ้น วิทยาลัยวิชาการศึกษาได้เปิดตัวใน ค.ศ. 1968 โดยมี 4 หลักสูตร และได้เพิ่มสาขาศึกษาศาสตร์กับสาขาพลศึกษาในปีต่อมา และใน ค.ศ. 1978 ได้มีการก่อตั้งวิทยาเขตคย็องจูขึ้น

ศิษย์เก่า/นักศึกษาที่มีผลงานโดดเด่น
-----------------------------------

นักแสดง

* อี ช็อง-แจ นักแสดงชาย
* อี ซึง-กี นักแสดงชาย,นักร้อง,พิธีกร
* ซอ อิน-กุก นักแสดงชาย,นักร้อง
* พัก มิน-ย็อง นักแสดงหญิง
* ฮัน ฮโย-จู นักแสดงหญิง
* ชิน มิน-อา นักแสดงหญิง
* คิม จี-ว็อน นักแสดงหญิง
* ช็อน จี-ฮย็อน นักแสดงหญิง

นักร้อง

* ซอฮย็อน และ อิม ยุน-อา นักร้องวงเกิลส์เจเนอเรชัน
* เอริค มุน นักร้องวงชินฮวา
* ฮัม อึน-จ็อง นักร้องวงที-อารา
* มิน ซ็อน-เย และ อี ซ็อน-มี จาก วันเดอร์เกิลส์
* ยองเค นักร้องวง DAY6
* ซน นา-อึน น้องร้องวง เอพิงค์
* ยุนจีซอง นักร้องเดี่ยว และ อดีตวง วอนนาวัน

มหาวิทยาลัยทงกุกวิทยาเขตคย็องจู
-------------------------------

* วิทยาเขตของมหาวิทยาลัยทงกุกในคย็องจู ในเวลากลางคืนวิทยาเขตของมหาวิทยาลัยทงกุกในคย็องจู ในเวลากลางคืน
* สแควร์หลักที่ด้านหน้าของตัวอาคารหลักสแควร์หลักที่ด้านหน้าของตัวอาคารหลัก
* โรงเรียนแพทย์ประจำมหาวิทยาลัยโรงเรียนแพทย์ประจำมหาวิทยาลัย
* โรงพยาบาลของมหาวิทยาลัยโรงพยาบาลของมหาวิทยาลัย
* หนึ่งในห้องบรรยายของมหาวิทยาลัยหนึ่งในห้องบรรยายของมหาวิทยาลัย
* ลานนักศึกษาที่ด้านหน้าของอาคารมนุษยศาสตร์ลานนักศึกษาที่ด้านหน้าของอาคารมนุษยศาสตร์
* หอพักมหาวิทยาลัยหอพักมหาวิทยาลัย
* อาคารวิทยาศาสตร์ธรรมชาติอาคารวิทยาศาสตร์ธรรมชาติ
* รูปปั้นสัญลักษณ์ประจำมหาวิทยาลัยในวิทยาเขตรูปปั้นสัญลักษณ์ประจำมหาวิทยาลัยในวิทยาเขต
* หนึ่งในพื้นที่ที่มีนักเรียนเป็นจำนวนมากหนึ่งในพื้นที่ที่มีนักเรียนเป็นจำนวนมาก
* ห้องสมุดมหาวิทยาลัยทงกุกห้องสมุดมหาวิทยาลัยทงกุก
* ที่จอดรถจักรยานภายในมหาวิทยาลัยที่จอดรถจักรยานภายในมหาวิทยาลัย

ดูเพิ่ม
-------

* คย็องจู

อ้างอิง
-------

1. ↑  Dongguk University เก็บถาวร 2011-07-24 ที่ เวย์แบ็กแมชชีน (เกาหลี)
2. ↑  Universities and Colleges in Gyeongju: Dongguk University, Gyeongju University, Uiduk University เก็บถาวร 2012-02-22 ที่ เวย์แบ็กแมชชีน (อังกฤษ)
3. ↑  "Intro of Dongguk university/ School history". คลังข้อมูลเก่าเก็บจากแหล่งเดิมเมื่อ 2012-02-22. สืบค้นเมื่อ 2012-05-01.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**มหาวิทยาลัยทงกุก**

* Official school website, in Korean and English
* Curriculum in Buddhist studies in English[*ลิงก์เสีย*]
* "Shingate" scandal- Dongguk sues Yale for $50 mn